**A TISZTÁN ELEKTROMOS HAJTÁSÚ MUSTANG MACH-E KÉT ÚJABB FELTÖLTÉSI REKORDOT IS ELÉRT, ÍGY MÁR HÁROMSZOROS GUINNESS-CSÚCSTARTÓ**

* Minden idők legrövidebb feltöltési ideje John O’Groats és Land’s End között
* A legkevesebb töltési megálló rekordját is a Mach-E tartja: a csapat egyetlen rátöltéssel teljesítette a több mint 1350 kilométeres távot, amit aligha szárnyal majd túl valaki a közeljövőben
* A két új Guinness Világrekord mellett a Mustang Mach-e már korábban is szerzett egy trófeát, mint a legkisebb energiafogyasztású elektromos autó (az energiatakarékosabb nyári időszakban)

**DUNTON, Essex, 2021, szeptember 3. –** A Ford tisztán elektromos hajtású modellje, a Mustang Mach-E immár háromszoros Guinness világcsúcstartó, miután két új feltöltési rekordot is begyűjtött az idén nyáron megszerzett trófeája mellé, amit ultra-takarékos működéért kapott.

A Guinness World Records™ hivatalosan is hitelesítette, hogy Nagy-Britannia leghosszabb útvonalát az autó az eddigi legrövidebb, 43 perc 13 másodperces feltöltési megállóval teljesítette, mintegy 30 percet verve az eddigi csúcstartóra. A rekordot beállító hátsókerékhajtású, nagyobbik kapacitású akkumulátorral felszerelt Mustang Mach-E hatótávolsága 10 percnyi (150 kWh-s) gyorstöltéssel mintegy 117 kilométerrel hosszabbítható meg.

A csapat mindössze az északnyugat-angliai Wiganban kényszerült egyetlen töltésre, ami azt jelenti, hogy a legkevesebb töltési megálló rekordját örökre a Ford Mustang Mach-E fogja tartani – hacsak nem akad a jövőben egy olyan autó, ami rátöltés nélkül is képes lesz megtenni a több mint 1350 kilométer hosszú útszakaszt. Európában egyébként összesen 200.000 feltöltő pont létezik, amelyek közül a FordPass alkalmazás 15.000 töltőállomást megmutat és oda is navigálja az autóst, hogy az app segítségével fizethesse ki a feltöltés árát.

Júliusban a Mach-E már felállított egy ultra-hatékonysági rekordot ugyanezen az útvonalon, a legtakarékosabb elektromos autóként 10,5 kilométert téve meg egyetlen kilowattóra energiával; ez több mint 800 kilométeres hatótávolságnak felel meg, noha a modell hivatalosan 609 kilométert teljesít egyetlen feltöltéssel.

Tim Nicklin, a Ford elektrifikácós igazgatója szerint “Ahogy egyre több Mach-E kerül ki a tulajdonosokhoz, az emberek rájönnek, mennyire praktikusan használható ez az autó a mindennapokban – ahogy azt a három világcsúcs is igazolja.”

“A Ford saját [Go Electric felmérése](https://media.ford.com/content/dam/fordmedia/Europe/en/2021/05/Ford-electric-document.pdf) szerint az emberek tudatában még mindig az él, hogy egy elektromos hajtású autó hatótávolsága kevesebb, mint 250 kilométer. A Mustang Mach-E a profi sofőrökkel ennek több mint a háromszorosát teljesítette, ráadásul a feltöltése is 45 percnél kevesebb időbe telt, így biztosan kijelenthetjük, hogy megfelel a vásárlók hétköznapi igényeinek.”

A világrekorder csapat tagjai Paul Clifton, a BBC autós szakírója mellett Fergal McGrath, Kevin Booker és Adam Wood voltak, akik korábban már benzin- és dízelmotoros járművekkel is több fogyasztási rekordot állítottak fel. Az autó energiafelhasználását Adam munkaadója, az Intrepid távoli adatrögzítési technológiájával ellenőrizték, a Guinness World Records™ szigorú előírásainak megfelelően.

A Ford a csúcsdöntő Ford Mustang Mach-E modellt is kiállította a múlt hét végén a [Fully Charged Live](https://fullycharged.show/events/fully-charged-live-2021/) című rendezvényen, a [Go Electric roadshow](https://www.ford.co.uk/experience-ford/motor-shows/go-electric-event) részeként, amelynek célja, hogy megválaszolja az emberek kérdéseit az elektromos közlekedéssel kapcsolatban. A roadshow keretében a márka bemutatta, milyen autókkal oldja majd meg teljes modellpalettájának átalakítását tisztán elektromos és plug-in hibrid hajtásra, még mielőtt az Egyesült Királyság 2030-ban átáll az elektromos hajtású új autókra.

**GUINNESS WORLD RECORD™ LINKEK**

[ECONOMY PERFORMANCE WORLD RECORD FOR NEW ALL-ELECTRIC FORD MUSTANG MACH-E AS CUSTOMER DELIVERIES START | Great Britain | Ford Media Center](https://media.ford.com/content/fordmedia/feu/gb/en/news/2021/07/13/economy-performance-world-record-for-new-all-electric-ford-musta.html)

A John O'Groats - Land's End útvonal megtétele egy elektromos autóval, a legkisebb energiafogyasztással: 10,5 km/kWh (a korábbi rekord 2,9 km/kWh volt)

[https://www.guinnessworldrecords.com/world-records/596599-lowest-energy-consumption-driving-from%c2%a0john-ogroats-to%c2%a0lands-end-electric-car](https://clicktime.symantec.com/3ChBGkhQTHmnsgrhsVzSCnF7Vc?u=https%3A%2F%2Fwww.guinnessworldrecords.com%2Fworld-records%2F596599-lowest-energy-consumption-driving-from%25c2%25a0john-ogroats-to%25c2%25a0lands-end-electric-car)

A John O'Groats - Land's End útvonal megtétele egy elektromos autóval, a legrövidebb feltöltési idővel: 43 perc 13 másodperc (a korábbi rekord a Tesla 75 perces eredménye volt)

[https://www.guinnessworldrecords.com/world-records/114755-least-non-driving-time-from-lands-end-to-john-ogroats-in-an-electric-vehicle](https://clicktime.symantec.com/34peMKCt4iGYVEMyynkQhz47Vc?u=https%3A%2F%2Fwww.guinnessworldrecords.com%2Fworld-records%2F114755-least-non-driving-time-from-lands-end-to-john-ogroats-in-an-electric-vehicle)

A John O'Groats - Land's End útvonal megtétele egy elektromos autóval, a legkevesebb feltöltési megállóval (nem dönthető meg, mert a Ford állította be a lehető legalacsonyabb értéket)

<https://www.guinnessworldrecords.com/world-records/668653-fewest-charge-stops-from%c2%a0john-ogroats-to%c2%a0lands-end-in-an-electric-vehicle>